‘अंगुलीमाल डाकू\' देखकर याद आया बचपन
आमधारणा है कि पुस्तक मेला में किताबें बेची और खरीदी जाती हैं। लेकिन 4 मार्च से मोरहाबादी मैदान में चल रहे नेशनल बुक ट्रस्ट (एनबीटी) का बुक फेयर कला, साहित्य संस्कृति का केंद्र बना हुआ है।
मंगलवार को जहां दिनभर पुस्तकप्रेमी एक स्टॉल से दूसरे स्टॉल पर जाकर किताबें पलटते-उलटते रहे। मनपसंद किताबें खरीदते रहे। विक्रेताओं से छूट की गुजारिश करते रहे। वहीं दोपहर बाद दो दिनी साहित्यिक संगोष्ठी के दूसरे दिन शहर के कवि अपनी-अपनी रचनाओं से मेला पहुंचे लोगों को कभी गुदगुदाते, तो कभी सामाजिक विद्रूपताओं पर सोचने को विवश करते रहे। मौके पर कुमार बृजेंद्र के सुघड़ संचालन में सियाराम सरस, प्रवीण परिमल, वीना श्रीवास्तव, रश्मि शर्मा, नरेश बंका, मनीष अरविंद, विजय रंजन और सारिका भूषण ने कविता पाठ किया। वहीं एनएसडी पासआउट युवा रंगकर्मी दीपक लोहार के निर्देशन में बिरसा कला केंद्र के 20 कलाकारों ने “बुद्धम् शरणम् गच्छामी” नामक नाटक का मंचन किया। इसमें अमरनाथ कुमार ने गौतम बुद्ध और धर्मेंद्र ओझा ने ऊंगलीमाल डाकू के चरित्र को जीवंत किया। वहीं पुरुषोत्तम कुमार, मंटू कुमार, मुकेश कुमार, युगेश कुमार आदि ने भूमिका निभाई।
पुस्तक मेले में अपनी-अपनी पसंद की किताबें खरीदते लोग।
hin_Deva hin_Deva hin_Deva hin_Deva